Рәсәй Фәндәр академияһы Өфө фәнни үҙәге Тарих, тел һәм әҙәбиәт инс­титуты ғалим­дары беҙҙең ра­йонда фольклор экспе­дицияһын ойошторҙо. Өлкән ғилми хеҙмәткәр, филология фәндәре докторы Розалия СОЛТАНГӘРӘЕВА етәкселегендәге коллектив районыбыҙҙың 15 ауылында булды. Улар, беҙҙәге “Янғантау” гео­паркы проектына ярашлы, урындағы диалект-һөйләш­тәрҙең, мәҙәниәттең, йолалар, ғөрөф-ғәҙәттәрҙең үҙенсәлеге, риүәйәттәр-легендалар тураһында материалдар тупланы. Шул экспедиция һөҙөмтәләре буйынса шифаханала кәңәшмә уҙғарылды.